
Gyenesdiás Nagyközség Önkormányzat
Képviselő-testületének

SZABÁLYZATA

a Bursa Hungarica Felsőoktatási Önkormányzati Ösztöndíjpályázat elbírálásának szempontjairól 
A Bursa Hungarica Felsőoktatási Önkormányzati Ösztönrendszer jogszabályi hátteréül a nemzeti felsőoktatásról szóló 2011. évi CCIV. törvény, valamint a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Kormányrendelet (továbbiakban: Rendelet) szolgál. 
I. A szabályzat célja

E szabályzat célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. 
II. A szabályzat hatálya
A szabályzat hatálya kiterjed Gyenesdiás nagyközség közigazgatási területén állandó lakóhellyel (a továbbiakban: lakóhely) rendelkező, hátrányos szociális helyzetű fiatalokra. 

a) Az „A” típusú pályázatra azok a hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat. 

b) A „B” típusú pályázatra azok a tanulók jelentkezhetnek, akik utolsó éves érettségi előtt álló középiskolások, illetve felsőfokú végzettséggel nem rendelkező, felsőoktatási intézménybe felvételt még nem nyert érettségizettek, akik felsőoktatási intézményben teljes idejű (nappali munkarend) alapképzésben, osztatlan képzésben vagy felsőoktatási szakképzésben kívánnak részt venni. 

A „B” típusú pályázatra jelentkezők közül csak azok részesülhetnek ösztöndíjban, akik az adott tanévben először nyernek felvételt felsőoktatási intézménybe, és tanulmányaikat az adott tanévben ténylegesen meg is kezdik. 

A szabályzat hatálya nem terjed ki a Magyar Honvédség és a rendvédelmi feladatokat ellátó szervek hivatásos és szerződéses állományú hallgatóira, a doktori (PhD) képzésben résztvevőkre, valamint a kizárólag külföldi intézménnyel hallgatói jogviszonyban álló és/vagy vendéghallgatói képzésben részt vevő tanulókra. 
III. A pályázat benyújtásának módja

Az „A” és „B” típusú ösztöndíj elnyerése érdekében az önkormányzat (azonos időben) pályázatot köteles közzétenni, amelynek tartalmaznia kell a Bursa Hungarica Felsőoktatási Önkormányzati Ösztöndíjpályázat adott évi fordulójának Általános Szerződési Feltételeiben meghatározott szempontokat. 

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (továbbiakban: Eper-Bursa rendszer) egyszeri pályázói regisztráció szükséges, melynek elérése:

https://bursa.emet.hu/paly/palybelep.aspx

Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe.
A pályázói regisztrációt vagy a belépést követően lehetséges a pályázati adatok feltöltése a csatlakozott önkormányzatok pályázói részére. A személyes és pályázati adatok ellenőrzését rögzítését követően a pályázati űrlapot kinyomtatva és aláírva a Gyenesdiási Közös Önkormányzati Hivatalhoz kell benyújtaniuk a pályázóknak. 
A pályázathoz mellékelni kell:
a) a felsőoktatási intézmény által kibocsátott hallgatói jogviszony-igazolást vagy annak másolatát 
b) igazolást a pályázó és pályázóval egy háztartásban élők egy főre jutó havi nettó jövedelméről (1. sz. nyilatkozat)
A jövedelemszámításkor a havonta rendszeresen mérhető jövedelmeknél az utolsó három hónap átlagát, egyéb jövedelmeknél pedig az utolsó egy év tizenkettedét kell figyelembe venni. A hallgató kérésére a bizonyított jövőbeni jövedelemváltozást is figyelembe kell venni. 

A jövedelem számításához felhasználható dokumentumok:
· munkáltató által kiállított jövedelmigazolás a kiállítás dátumától számított utolsó három havi nettó átlagjövedelemről, közfoglalkoztatás keretében foglalkoztatott esetén szükséges a Foglalkoztatási Szolgálat területileg illetékes központja által kiállított igazolás,
· vállalkozásból, illetve őstermelői tevékenységből származó jövedelem esetén a Nemzeti Adó- és Vámhivatal igazolása a kérelem benyújtását megelőző gazdasági év személyi jövedelemadó-alapjáról, valamint a pályázat benyújtását megelőző egy naptári év havi nettó átlagjövedelméről szóló igazolás, illetve nyilatkozat,

· a társadalombiztosítás és családtámogatás keretében folyósított ellátások esetében a pályázat benyújtását megelőző három hónapban kifizetett ellátás igazoló szelvényei vagy folyószámlakivonatok,
· rendszeres pénzbeli ellátások esetén az illetékes járási hivatal és az állami foglalkoztatási szervek által kiadott hatósági bizonyítvány a pályázat benyújtását megelőző három hónapban folyósított ellátás nettó összegéről vagy a jövedelemszámításnál figyelembe vett időszakra vonatkozó igazoló szelvények vagy bankszámlakivonatok,
· nyugdíj és nyugdíjszerű egyéb ellátások igazolására a Nyugdíjfolyósító Igazgatóság által év elején kiküldött tájékoztató az ellátás folyósításáról és annak összegéről vagy utolsó három hónap nyugdíjszelvénye vagy folyószámlakivonata,
· jövedelemmel nem rendelkezők esetén az állami foglalkoztatási szervek által kiadott igazolás arról, hogy nem részesült ellátásban a pályázat benyújtását megelőző három hónapban, valamint írásban tett nyilatkozata arról, hogy a fenti időszakban jövedelemmel nem rendelkezett, 
· gyermektartási díjról nyilatkozat, a pályázat benyújtását megelőző három hónapban kifizetett tartásdíj igazoló szelvényei vagy folyószámlakivonatok,
· közép- és felsőfokú oktatási intézmény nappali tagozatán tanuló gyermek esetén az intézmény igazolása az ösztöndíj folyósításáról, összegéről, vagy nyilatkozat.
c) A pályázó szociális rászorultságának igazolására mind az „A”, mind a „B” típusú pályázat esetén a következő dokumentumok nyújthatók be: 

· a pályázóval egy háztartásban élő gyermek születési anyakönyvi kivonatának másolata, tanuló / hallgató esetében iskolalátogatási-, vagy hallgatói jogviszonyról szóló igazolás,
· a pályázót egyedülállóként nevelő szülő esetén bírósági végzés, halotti anyakönyvi kivonat fénymásolata, különélő szülők esetén a különélés igazolása történhet egy másik lakcímre szóló hatósági bizonyítvánnyal, vagy kereseti igazolással, 3 havi albérlet bérleti díj befizetésének igazolásával, vagy a személy nevére, másik lakcímre szóló elmúlt 3 hónap közüzemi számlájával,
· hátrányos/halmozottan hátrányos helyzetű gyermek esetén jegyző igazolása a hátrányos/halmozottan hátrányos helyzet fennállásáról,
· fogyatékossággal élő pályázó esetén szakorvosi igazolás, vagy szakvélemény a fogyatékosságról, betegségről,

· a pályázó háztartásában élő tartósan beteg, vagy rokkant esetén szakorvosi igazolás, vagy szakvélemény,
· rendszeres gyermekvédelmi kedvezményre jogosult esetén igazolás a rendszeres gyermekvédelmi kedvezményre való jogosultságról,
· albérleti szerződés, amennyiben a pályázó tanulmányai alatt albérletben él,
· képzési hely és a lakóhely közötti legrövidebb távolságot igazoló dokumentum. 

A pályázati űrlap csak a fent meghatározott csatolandó mellékletekkel érvényes, valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt. 
IV. Az ösztöndíj időtartama és az ösztöndíjjal összefüggő közterhek
a.
Az ösztöndíj időtartama:

1.
„A” típusú pályázat: 10 hónap, azaz két egymást követő tanulmányi félév;
2.
„B” típusú pályázat: 3X10 hónap, azaz hat egymást követő tanulmányi félév.
b.
Az ösztöndíjjal összefüggő közterhek: 

Az elnyert ösztöndíjat közvetlen adó- és TB-járulékfizetési kötelezettség nem terheli.
IV. A pályázatok elbírálásának rendje
4.1.
A pályázatokat Gyenesdiás Nagyközség Polgármestere bírálja el a pályázati kiírásban meghatározott határidőig. Az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik. 
4.2.
Ösztöndíjra jogosult az a hátrányos szociális helyzetű felsőoktatásban 
tanulmányokat folytató hallgató, vagy felsőoktatásban tanulmányait megkezdeni 
kívánó pályázó, akinek háztartásában az egy főre jutó havi nettó jövedelem nem 
haladja meg az öregségi nyugdíj mindenkori legkisebb összegének maximum 
500%-át.
4.3.
E szabályzat alkalmazásában jövedelemnek minősül a szociális igazgatásról és 
szociális ellátásokról szóló 1993. évi III. törvény (továbbiakban Szt.) 4. § (1) bekezdés 
a) pontja alapján az elismert költségekkel és a befizetési kötelezettséggel csökkentett 

aa) a személyi jövedelemadóról szóló 1995. évi CXVII. törvény (a továbbiakban: 
Szjatv.) szerint meghatározott, belföldről vagy külföldről származó - megszerzett - 
vagyoni érték (bevétel), ideértve a Szjatv. 1. számú melléklete szerinti adómentes 
bevételt, és


ab) azon bevétel, amely után az egyszerűsített vállalkozói adóról szóló törvény, a 
kisadózó vállalkozások tételes adójáról és a kisvállalati adóról szóló törvény vagy az 
egyszerűsített közteherviselési hozzájárulásról szóló törvény szerint adót, illetve 
hozzájárulást kell fizetni.
4.4.
A 4.2 pontban meghatározott összeg számításánál – a kérelem benyújtása 
időpontjában a pályázó és vele egy háztartásban élők, a pályázó lakóhelye szerinti 
lakásban életvitelszerűen együtt lakó, ott bejelentett lakóhellyel vagy tartózkodási 
hellyel rendelkező személyeket kell figyelembe venni.

4.5.
Az önkormányzat az EPER-Bursa rendszerben ellenőrzi és elbírálja a beérkezett pályázatokat.

Az elbírálás során az önkormányzat:

a. a pályázókat hiánypótlásra szólíthatja fel a formai ellenőrzés és az elbírálás során, az önkormányzat által meghatározott határidőben, amely azonban nem lépheti túl a pályázatok önkormányzati elbírálási határidejét. Az önkormányzat hiánypótlást csak olyan dokumentumokra kérhet be, amelyeket a pályázati kiírásban feltüntetett. 

b. az EPER-Bursa rendszerben nem rögzített, nem a rendszerből nyomtatott pályázati űrlapon, határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;
c. minden, határidőn belül, postai úton vagy személyesen benyújtott pályázatot befogad, minden formailag megfelelő pályázatot érdemben elbírál és döntését írásban indokolja;

d. csak az önkormányzat területén lakóhellyel rendelkező pályázókat részesítheti támogatásban;
e. az elbírálás során korra, fajra, nemre, bőrszínre, felekezeti vagy világnézeti hovatartozásra, tanulmányi eredményre tekintet nélkül, kizárólag a pályázó szociális rászorultságának objektív vizsgálatára tekintettel járhat el.

4.6.
A Polgármester szociális rászorultság alapján rangsorolja a pályázókat, és a 
rendelkezésre álló költségvetési keretösszeg erejéig dönt az ösztöndíjban 
részesülőkről. A rangsor a meghatározott pontszámok összegzésével állítható fel. A 
pályázó összpontszámai alapján összesítő táblázat készül. 
A pályázatok elbírálása során az alábbi szociális rászorultsági tényezők figyelembevételével állapítja meg a sorrendet: 
a.) A pályázóval egy háztartásban élők (a pályázó állandó lakóhelye szerinti lakásban életvitelszerűen együttlakó, ott bejelentett vagy tartózkodási hellyel rendelkező személyek) egy főre jutó havi nettó jövedelme a mindenkori öregségi nyugdíj mindenkori legkisebb összegének: 
	1.)
	200 %-át
	nem haladja meg
	30 pont

	2.)
	350 %-át
	nem haladja meg
	20 pont

	3.)
	500 %-át
	nem haladja meg
	10 pont


b.) a pályázó:
	1.)
	árva
	15 pont

	
	félárva
	10 pont

	2.)
	Tartósan beteg / fogyatékkal élő
	10 pont

	3.)
	Halmozottan hátrányos helyzetű
	10 pont

	4.)
	Rendszeres gyermekvédelmi kedvezményben részesül
	10 pont

	5.)
	Kollégiumi ellátásban részesül
	5 pont

	
	Napi ingázó lakóhelye és a felsőoktatási intézmény között
	5 pont

	
	Albérletben lakó pályázó
	10 pont

	6.)
	Szülője / gondviselője háztartásában (amennyiben közös háztartásban élnek)
	

	
	Eltartottak száma 1
	5 pont

	
	Eltartottak száma 2
	10 pont

	
	Eltartottak száma 3
	15 pont

	
	Eltartottak száma 4 vagy annál több
	20 pont

	7.)
	Szülője / gondviselője egyedül neveli gyermekét
	10 pont

	8.)
	Családtagja
	

	
	tartósan beteg / rokkant
	10 pont/fő

	
	Munkanélküli
	5 pont

	9.)
	Pályázó állandó lakóhelye és a képzés helye közötti legrövidebb távolság 50 km-en belül van
	1 pont

	
	Pályázó állandó lakóhelye és a képzés helye közötti legrövidebb távolság 50 km és 100 km között van
	2 pont

	
	Pályázó állandó lakóhelye és a képzés helye közötti legrövidebb távolság 100 km és 150 km között van
	4 pont

	
	Pályázó állandó lakóhelye és a képzés helye közötti legrövidebb távolság 150 km és 200 km között van
	6 pont

	
	Pályázó állandó lakóhelye és a képzés helye közötti legrövidebb távolság 200 km és 250 km között van
	8 pont

	
	Pályázó állandó lakóhelye és a képzés helye közötti legrövidebb távolság 250 km felett van 
	10 pont


Amennyiben az éves ösztöndíj igény meghaladja Gyenesdiás Nagyközség Önkormányzatának költségvetésében meghatározott keretösszeget, úgy a következő szabályok szerint kell elbírálni az igényeket:

1. A döntéshozó a magasabb pontszámot elért pályázók igényét részesíti előnyben,

2. azonos pontszámú pályázók esetén az alacsonyabb összegű egy főre jutó jövedelmű pályázók igényét kell előnyben részesíteni. 
4.7.
Gyenesdiás Nagyközség Önkormányzata az EPER-Bursa rendszeren keresztül 
elektronikusan vagy postai úton küldött levélben értesíti a pályázókat a meghozott 
döntésről és annak indokáról az Általános Szerződési Feltételekben meghatározott 
határidőig. Az önkormányzat a hirdetőtábláján és a helyben szokásos egyéb módon 
közzéteszi az adatokat, amelyek az „A” és „B” típusú támogatottak szerinti bontásban 
a pályázók és a támogatottak számát, az összes megítélt támogatást, a támogatás 
átlagos mértékét és mindazokat a mutatókat tartalmazzák, amelyek nem alkalmasak a 
támogatásban részesítettek, illetve a pályázók személyének azonosítására. 
4.8.
A pályázó az elbíráló szerv döntése ellen fellebbezéssel nem élhet, a támogatói döntés 
ellen érdemben nincs helye jogorvoslatnak. A támogatói döntésre vonatkozóan nem 
lehet benyújtani kifogást, fellebbezést, amennyiben az nem jogszabálysértő, nem 
ütközik a pályázati kiírásba. 

5. Az ösztöndíj folyósításának feltételei

5.1.
Az ”A”típusú pályázat esetén az önkormányzat az általa megítélt ösztöndíjat 10 hónap, 
azaz két egymást követő tanulmányi féléven keresztül köteles biztosítani.

5.2.
A ”B”típusú pályázat pozitív elbírálása esetén az önkormányzat 3 x10 hónap, azaz hat 
egymást követő tanulmányi féléven keresztül köteles garantálni az ösztöndíj 
folyósítását. 

5.3.
A megítélt ”A” és ”B”típusú ösztöndíjak összegét az önkormányzat köteles 
tanulmányi félévenként előre egy összegben átutalni az Emberi Erőforrás 
Támogatáskezelő Bursa Hungarica számlájára. 
6. Az ösztöndíj megvonásának esetei
6.1.
„A” típusú pályázat: a felsőoktatási hallgatók számára megítélt ösztöndíj megvonásra kerül, ha a hallgató az ösztöndíj folyósításának időtartama alatt az ösztöndíj folyósítás feltételeinek nem felel meg. 


A felsőoktatási hallgatók számára megítélt támogatást a döntéshozó csak abban az esetben vonhatja vissza, ha az ösztöndíjas a lakóhelyét megszünteti a települési önkormányzat területén.


A döntéshozó ebben az esetben megszüntető határozatban rendelkezik a támogatás visszavonásáról. A határozat csak a meghozatalát követő tanulmányi félévtől ható hatállyal hozható meg. 

6.2.
A felsőoktatási intézménybe jelentkezők számára megítélt támogatást a döntéshozó visszavonhatja abban az esetben, ha az ösztöndíjas elköltözik a települési önkormányzat illetékességi területéről. A döntéshozó ebben az esetben megszüntető határozatban rendelkezik a támogatás visszavonásáról. A határozat csak a meghozatalát követő tanulmányi félévtől ható hatállyal hozható meg. 

A „B” típusú ösztöndíjasok szociális rászorultságát az önkormányzat évente egyszer jogosult és köteles felülvizsgálni. Amennyiben az ösztöndíjas a szociális rászorultság vizsgálata során az önkormányzat által kért igazolásokat nem bocsátja rendelkezésre, vagy az önkormányzattal a vizsgálat során az együttműködést egyéb módon kifejezetten megtagadja, az önkormányzat az ösztöndíjas szociális rászorultságának megszűntét vélelmezi, azaz az ösztöndíjas ösztöndíját elveszíti. A települési önkormányzat ebben az esetben határozatban rendelkezik az támogatás visszavonásáról. A határozat csak a meghozatalát követő tanulmányi félévtől ható hatállyal hozható meg. 

6.3.
Az ösztöndíj folyósítása – folyósítás véghatáridejének módosítása nélkül – teljes egészében szünetel azokban a tanulmányi hónapokban, amelyekben az ösztöndíjas hallgatói jogviszonya szünetel.

Jelen szabályzatot Gyenesdiás Nagyközség Önkormányzata Képviselő-testülete a 94/2021. (IX. 28.) számú határozatával hagyta jóvá. A szabályzat 2021. október 1-jétől lép hatályba. 

Jelen szabályzat hatálybalépésével egyidejűleg hatályát veszti a 76/2020. (IX.29.) számú határozattal elfogadott szabályzat.




Gál Lajos




Czibor Zoltánné



         polgármester




        jegyző
1. sz. melléklet

JÖVEDELEMNYILATKOZAT
(a pályázat kötelezően kitöltendő melléklete)

A) Személyi adatok
1. A kérelmező személyre vonatkozó személyi adatok:

Neve: ...........................................................................................................................................

Születési neve: ............................................................................................................................

Anyja neve: .................................................................................................................................

Születési hely, év, hó, nap: ........................................................................................................

Lakóhelye: 
 ...............................................................................................................................

Tartózkodási hely: .....................................................................................................................

Társadalombiztosítási Azonosító Jele: .....................................................................................

2. A kérelmező családi állapota:

□ egyedülálló

□ házastársával/élettársával él együtt

3. A házastárs/élettárs személyi adatai:

Neve: .........................................................................................................................................

Születési neve: .........................................................................................................................

Anyja neve: ...............................................................................................................................

Születési hely, év, hó, nap: ......................................................................................................

Lakóhely: .................................................................................................................................

Tartózkodási hely: ...................................................................................................................

Társadalombiztosítási Azonosító Jele: ....................................................................................

4. A nyilatkozat benyújtásának időpontjában a pályázóval egy háztartásban élők (a pályázó lakóhelye szerinti lakásban életvitelszerűen együtt lakó, ott bejelentett lakóhellyel vagy tartózkodási hellyel rendelkező személyek) adatai:
	NÉV:
	TAJ
	Születési hely, idő:
	Rokoni kapcsolat

	
	
	
	

	
	
	
	

	
	
	
	

	
	
	
	

	
	
	
	

	
	
	
	


B) JÖVELEMI ADATOK

	A jövedelmek típusai
	A pályázó jövedelme
	A pályázóval egy háztartásban élő személyek jövedelme
	ÖSSZESEN:

	1.Munkaviszonyból, munkavégzésre/foglalkoztatásra irányuló egyéb jogviszonyból származó jövedelem és táppénz
	
	
	
	
	
	

	2. Társas és egyéni vállalkozásból, őstermelői, vagy szellemi és más önálló tevékenységből származó jövedelem 
	
	
	
	
	
	

	3.Nyugellátás, megváltozott munkaképességű személyek ellátásai, nyugdíjszerű rendszeres szociális ellátások
	
	
	
	
	
	

	4. A gyermek ellátásához és gondozásához kapcsolódó támogatások (GYED, GYES, GYET, családi pótlék, gyermektartásdíj, árvaellátás)
	
	
	
	
	
	

	5. Járási hivatal és az állami foglalkoztatási szerv által folyósított rendszeres pénzbeli ellátások
	
	
	
	
	
	

	6. Egyéb (ösztöndíj, értékpapírból származó jövedelem, kis összegű kifizetések stb.)
	
	
	
	
	
	

	7. A háztartás havi nettó jövedelme összesen
	
	
	
	
	
	

	8. A háztartás összes nettó jövedelmét csökkentő tényezők (fizetett tartásdíj összege)
	
	
	
	
	
	


Egy főre jutó havi nettó jövedelem: .................................. Ft/hó
Alulírott büntetőjogi felelősségem tudatában kijelentem, hogy jelen nyilatkozatban közölt adatok a valóságnak megfelelnek.

Tudomásul veszem, hogy a kérelemben közölt jövedelmi adatok valódiságát a szociális igazgatásról és szociális ellátásokról szóló 1993. évi III. törvény 10. § -ának (7) bekezdése alapján a szociális hatáskört gyakorló szerv – az állami adóhatóság illetékes igazgatósága útján – ellenőrizheti. 

Hozzájárulok a nyilatkozatban szereplő adatoknak a Bursa Hungarica Felsőoktatási Önkormányzati ösztöndíjrendszer elbírálási eljárásában történő felhasználásához, kezeléséhez.
Gyenesdiás, …………………………………………

……………………….………………………

                                                                                                                           pályázó aláírása
……………………….………………………………………………………………………………………………..
A pályázóval egy háztartásban élő cselekvőképes (nagykorú) személyek aláírása

� Lakóhelyként a lakcímnyilvántartásban szereplő állandó lakóhely címét kell feltüntetni.

